પૂજય મહંત સ્‍વામી મહારાજની વિશેષ ઉપસ્‍થિતિમાં મહુવા બી.એ.પપી.એસ. સ્‍વામિનારાયણ મંદિરનાં આંગણે 10 ઓકટોબરથી લઈને વિવિધ કાર્યક્રમો યોજાઈ રહૃાા છે, ત્‍યારે 1રમી ઓકટોબરને શુક્રવારનાં રોજ ગુરુ પ્રાપ્‍તિ દિને પૂજય મહન્‍ત સ્‍વામી મહારાજે સવારે હરિભકતોને પૂજાદર્શન સાથે આશીર્વાદનો લાભ આપેલ. કિર્તન-ધૂન અને બાળ હરિભકતોનાં ઉત્તમ વિચારો બાદ ઉપસ્‍થિત શ્રોતાજનોને આશીર્વાદરૂપી પ્રેરણા આપતા પૂજય મહંત સ્‍વામીએ જણાવેલ કે એક પુરૂષ થોડી બુઘ્‍ધિ છે છતાં કલ્‍યાણનાં જતનમાં પાછો પડતો નથી અને બીજો પુરૂષ ઘણી બુઘ્‍ધિ હોવા છતાં કલ્‍યાણનાં માર્ગે ચાલતો નથી. માન છે તે ખૂબ ખરાબ છે. માન માણસને પોતાને જ નચાવેછે. માન વ્‍યકિતએ કરેલ બધા જ કામને બગાડી નાખે છે. માનથી દરેક વ્‍યકિતએ ચેતીને રહેવાની ખાસ જરૂર છે. જે વ્‍યકિત પોતાને બીજા મોટો માને તેમ વર્તે છે તેમાં એક ગુણ આવતો નથી. ગુણ-અવગુણનો આપણી પાસે ઢગલો છે અને તેમની વચ્‍ચે આપણે ફસાયા છીએ. આપણે દરેક વ્‍યકિતમાંથી એક-એક ગુણ લઈએ તો પણ આપણી પાસે ગુણનો ઢગલો થઈ જાય તેમ છે. ગુણ ગ્રહણ કરવાની સુટેવ હોય તો તે આપણને હંમેશા લાભ જ કરે છે.